This Love (שיר של טיילור סוויפט)

"This Love" (בעברית: "האהבה הזו") הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבומה החמישי, 1989. השיר יצא לאור ב-27 באוקטובר 2014, על ידי חברת התקליטים ביג משין רקורדס, ביחד עם שאר שירי האלבום. את השיר כתבה והלחינה לבדה, תוך שהפיקה אותו ביחד עם נייתן צ'פמן. אף על פי שלא יצא כסינגל, הצליח השיר להגיע למקום ה-19 במצעד השירים מתחת להוט 100. הוא הפך לאחד מהשירים המצליחים ביותר מהאלבום וב-13 במרץ 2018, העניק לו באופן רשמי איגוד תעשיית ההקלטות האמריקאי את תואר הפלטינה, על מכירות של למעלה ממיליון עותקים במדינה. הדבר הפך אותו לאחד מהשירים הבודדים שיצאו בשנת 2014 וקיבלו את תואר הפלטינה. בנוסף לכך, הוא הצליח להתברג במקום ה-84 במצעד הסינגלים הקנדי. מבקרי המוזיקה הפנו כלפי השיר ביקורות חיוביות ומעורבות כאחד. באתר המוזיקה The Perfect Tempo נכתב עליו כי "השיר הוא בלדה שדומה מאוד לשירה "Wildest Dreams" שנכלל ב-1989 גם כן. עם זאת, "Wildest Dreams" טוב ממנו". בקוסמופוליטן נכתב כי "מדובר בשיר יפה ושירותי, אך קשה לדמיין אותה מבצעת אותו לצלילי פסנתר". השיר משתמש במטפורות חוזרות במטרה להדגיש את המחשבות של סוויפט בנוגע למערכות היחסים שלה. היא הצהירה כי "לפעמים זה טוב, לפעמים זה רע, אבל בלי קשר, זו עדיין אהבה". זהו גם השיר היחיד מ-1989 שנכתב אך ורק על ידה וזאת, על מנת להמחיש את הכמיהה שלה להביע את מחשבותיה באמצעותו. כשנשאלה ב-Pop Crush לאילו מהרצועות מ-1989 היא מאזינה הכי הרבה במכשיר האייפוד שלה, השיבה סוויפט: "אני חושבת שהרצועה שכל הזמן חזרתי אליה, שוב ושוב ושוב, היא "This Love". זה שיר שכתבתי בעצמי. הוא סוג של מהפנט בצורה מסוימת. בנוסף, הוא מעט רומנטי, עגום ומרגיע". — סוויפט בריאיון ל-Pop Crush את השיר תיארו כבלדה, המגוללת בתוכה סיפור ופירוט על מערכות היחסים של סוויפט לאורך השנים, תוך התמקדות במערכת היחסים שלה עם הארי סטיילס. השיר נכתב והולחן על ידי טיילור סוויפט והוא הופק על ידה ועל ידי נייתן צ'פמן. סוויפט כתבה את הפזמון של השיר ורק לאחר מכן, כתבה את שאר הבתים שלו. "This Love" היה השיר הראשון שנכתב עבור האלבום 1989 והוא הוקלט זמן קצר לפני צאתו של אלבום האולפן הרביעי שלה, Red, באוקטובר 2012. היא דיברה על השיר ואמרה שבעיניה מדובר בשיר שבאמצעותו "היא מצליחה להיפרד מארבעת אלבומי האולפן הקודמים שלה". בנוסף, הצהירה כי: "הפעם האחרונה שכתבתי פואמה שבסופו של דבר הפכה לשיר, הייתה כאשר כתבתי ביומן שלי. כתבתי על משהו שקרה בחיי (זה היה לפני כשנה) ופשוט כתבתי את השיר הקצר הזה. את הבית "האהבה הזו טובה / האהבה הזו רעה / האהבה הזו שבה מן המתים / הידיים האלה היו צריכות לשחרר אותו לחופשי / האהבה הזו חזרה אליי", פשוט כתבתי, סגרתי את היומן והחזרתי אותו לשידה שליד המיטה שלי [...] בהמשך, באופן פתאומי, התחלתי לשמוע בראש את המנגינה שלו ואז הבנתי שזה הולך להיות שיר". — סוויפט בטאמבלר בבית הראשון של השיר, אומרת סוויפט "מים כחולים צלולים; הגאות הגיעה והכניסה אותך; ויכולתי להמשיך ולהמשיך, עוד ועוד; ואני; השמים הלכו והתכהו; זרמים סחפו אותך שוב; ופשוט נעלמת, נעלמת ונעלמת". כפי שידוע, הירח גורם לגאות האוקיינוס להתחלף. כלומר, ישנן תקופות מתחלפות של מים גבוהים ומים נמוכים, המכונים גאות ושפל. סוויפט משתמשת בגאות גבוהה כמטפורה להתחלה טובה של מערכת יחסים ואילו הגאות הנמוכה מצביעה על הסוף הקודר שלה. עם זאת, גאות ושפל נכנסים ויוצאים באופן קבוע והדבר מהווה דימוי לכך שגם מערכת יחסים זו, כמו בחלקים שונים בשיר, היא "טובה", "רעה", "חיה ושבה מן המתים", או סתם "נעלמת ונעלמת". כמו כן, היא הולכת "להמשיך ולהמשיך" במערכת היחסים, למרות החסרונות והסכנות האפשריות שלה. היא מנסה לעורר תפיסה כזו שמקשרת את אהבתה לגאות והשפל. בקדם-הפזמון הראשון, אומרת סוויפט: "בצרחות שקטות ובחלומות פרועים ביותר; מעולם לא חלמתי על זה". כלומר, "צרחות שקטות" ו"חלומות פראיים" הם שניהם דברים בלתי אפשריים לכאורה. הדבר נראה לה בלתי אפשרי שהם ייפרדו אי פעם, אבל באופן בלתי נמנע הם נאלצים לעשות זאת. שורות אלה מתייחסות לשני שירים אחרים מ-1989: "Clean" ו-"Wildest Dreams". ב-"Clean", סוויפט שרה שהיא צרחה לאחרים שיעזרו לה לתקן את ליבה השבור, אך אף אחד לא שמע אותה, תוך שב-"Wildest Dreams" היא מגלה שהדבר היחיד שהיא רוצה מהגבר שהיא אוהבת, הוא שהוא יזכור אותה אחרי שהם נפרדו. את הפזמון סוויפט פותחת בשורה "האהבה הזו טובה, האהבה הזו גרועה". היא מתייחסת ללידה מחדש של מערכת היחסים שלה, על ידי אזכור ציטוט מפורסם על אהבה: "אם אתה אוהב מישהו שחרר אותו לחופשי, אם הוא חוזר הוא שלך לנצח, אם הוא לא הוא מעולם לא היה שלך". — ריצ'רד באך כלומר, היא כנראה הייתה צריכה "להרפות" מאחד מבני הזוג שלה בעבר, אך הוא חזר אליה (אולי אחרי שהיא ביקשה; הרמז ל-"Come Back... Be Here"). אף על פי שהיה לה קשה להיפרד מלכתחילה, ההתנזרות מאותו בן הזוג העיקה עליה וגרמה לה לחוש כלפיו געגועים. השיר הזה מנוגד ל-"We Are Never Ever Getting Back Together"; שיר מאלבומה הרביעי Red, בו הצהירה שהיא לעולם לא תחזור להיות עם מישהו ממנו היא נפרדה. בריאיון ל-Yahoo! משנת 2013 (לפני יציאת השיר הזה) היא דיברה על עניין החזרות לבני זוג מהם היא נפרדה. בהמשך הפזמון, היא שרה "האהבה הזו שבה מן המתים, אוי-אוי, אוי; הידיים האלה היו צריכות לשחרר אותו לחופשי, ו...; האהבה הזו חזרה אליי, אוי-אוי, אוי; אוי-אוי, אוי, אוי-אוי, אוי". היא חוזרת על צירוף המילים "אהבה זו". הדבר מהווה דוגמה לאנאפורה: שהיא אמצעי ספרותי, המאופיין בחזרה על מילה או ביטוי בתחילת שורה, פיסקה או בתים רצופים. מטרת השימוש באנאפורה היא הבלטה והדגשה של מסר כלשהו. בנוסף האנאפורה היא אמצעי אסתטי וצורני, כלומר היא גם קישוט של הטקסט. אותה החזרה, מדגישה את "אהבתה" של סוויפט לאותו האחד עליו היא מדברת. הבית השני נפתח בשורות "מושלכת, מסתובבת; נאבקת כל הלילה עם מישהו חדש; ואני יכולה להמשיך ולהמשיך, עוד ועוד". שלוש השורות האלה מאזכרות את הבית השני ברצועה "Haunted" של סוויפט משנת 2010. באותו הבית, היא שרה "הוא ינסה לשכך לי את הכאב; והוא פשוט יכול לגרום לי לחייך; אבל הלוואי שזה היית אתה במקומו". כמו כן, השורות מאזכרות את שירה "The Way I Loved You" משנת 2008, בו היא מעלה זיכרונות על מערכת יחסים ישנה. בהמשך, היא שרה "פנס, בוער; מרצד במוחי, רק אתה". כלומר, פנס הוא לרוב גוף תאורה קטן; הוא מאיר ברכות וזו מטפורה לאיך שחשה סוויפט כלפי אותו האדם. תחושותיה כלפיו אינן עזות כמו נורה חשמלית, אלא אור רך ומתמשך שלא כבה. את הבית השני היא סוגרת עם השורה "אבל עדיין נעלמת, נעלמת ונעלמת", שמדברת על כך שיש לה עדיין רגשות כלפי בן הזוג לשעבר שלה ולא משנה מה תנסה לעשות היא לא יכולה להתגבר עליו. אף על פי שהיא מנסה למצוא "ניצוץ אהבה" חדש עם בן זוג חדש, היא עדיין חושבת על הקודם. שלוש המילים "נעלמת, נעלמת ונעלמת" חוזרות ומדגישות עד כמה שהיא עצובה. היא מבינה שהוא נעלם מחייה ושהיא לעולם לא תשוב אליו. כל יום שעובר בלעדיו, מתבטא באמצעות המילה "נעלמת", שמוכפלת ככל שהזמן עובר. שורה זו מקבילה לשירה "Stay Stay Stay", בו היא משתמשת באותה החזרה, אך לעומת זאת, היא מדגישה עד כמה היא נהנית עם בן הזוג שלה ומוסיפה שהיא רוצה שהוא יישאר איתה לעד. את קדם-הפזמון השני היא פותחת עם השורות "איבדתי אחיזה, על ספינות שטובעות; הופעת בדיוק בזמן". שתי השורות האלה כוללות בתוכן את המסר הסודי המופיע בהערות האלבום. בדיוק כשהיא איבדה את אחיזתה בחיים, האדם הזה (בן הזוג החדש), הופיע בדיוק בזמן כדי להציל אותה מהתרסקות ומוות לכאורה. כמו כן, צמד המילים "ספינות שטובעות" הוא מעין אזכור של השורה "זרמים סחפו אותך שוב" מהבית הראשון. כלומר, אותם הזרמים שסחפו אותו, יכולים גם להטביע ספינות. ספינה שטובעת היא ספינה שמובן כי לא תגיע ליעדה והדבר הוא מטפורה מורחבת; הניסיונות החוזרים והנשנים שלה ליצור מערכת יחסים חדשה פעם נוספת, נכשלו והדבר הוביל לכך שהיא שקעה. ספינות שוקעות מוזכרות גם בשיר "I Know Places". הפזמון השני דומה בחלקו הראשון לפזמון הראשון ובו חוזרת סוויפט שוב על השורות "האהבה הזו טובה, האהבה הזו גרועה; האהבה הזו שבה מן המתים, אוי-אוי, אוי; הידיים האלה היו צריכות לשחרר אותו לחופשי, ו...; האהבה הזו חזרה אליי, אוי-אוי, אוי; אוי-אוי, אוי, אוי-אוי, אוי", אך בניגוד לראשון, מתווספת כאן השורה: "אהבה זו הותירה חותם קבוע". לאורך הדיסקוגרפיה שלה, היא דיברה על נושא האהבה האבודה וכיצד חוויותיה נשארו איתה. חלק מהשירים בהם הדבר הוזכר הם: "Lover" מ-Lover משנת 2019, ו-"Invisible String" מ-Folklore משנת 2020. בפוסט-פזמון שמופיע לאחר הפזמון השני, היא חוזרת ארבעה פעמים על השורה "(האהבה הזו, האהבה הזו, האהבה הזו, האהבה הזו, אוי)", שכוללת בתוכה את שם השיר עצמו: "This Love". את הגשר המוזיקלי היא מתחילה בשורה "הנשיקה שלך, הלחי שלי" וממשיכה "ראיתי אותך עוזב; החיוך שלך, רוח הרפאים שלי; נפלתי על הברכיים". היא משתמשת במילים המופרדות בפסיקים במטרה שהמאזינים יוכלו לדמיין את הסצנה בעצמם, כמו שעשתה בשיר "Sad Beautiful Tragic" משנת 2012. כלומר, הוא (בן הזוג שלה) מנשק אותה לשלום על הלחי ואז הוא עוזב אותה (רמיזה על סיום הקשר), או דימוי לנסיעת עסקים כביכול. ברגע שהוא נעלם, זיכרונות מחיוכו חוזרים כל הזמן לרדוף אותה ומזכירים לה שהאושר שהיה קיים בזוגיות שלהם נעלם. דימוייה בשורה "נפלתי על הברכיים", מייצגים עד כמה היא חשה חלשה לאחר שעזב. הדימוי שמופיע בשורה "רוח הרפאים שלי" נקשר לשורה מהשיר "How You Get the Girl", מ-1989: "תעמוד שם כמו רוח רפאים, רועדת מהגשם". חלק גדול מ-1989 העלה השערות על בן זוגה לשעבר של סוויפט, הארי סטיילס. השיר שלו "Two Ghosts" משנת 2017, תואר כשיר המדבר על מערכת היחסים שלו עמה גם כן. את הגשר המוזיקלי היא סוגרת עם שתי השורות "כשאתה צעיר אתה פשוט רץ; אבל אתה חוזר למה שאתה צריך". כלומר, היא רומזת לכך שבסופו של דבר, כולם כמהים למצוא את אהוב לבם ושלא ניתן לברוח מכך, כיוון שבסוף זה הדבר שכל אדם צריך. במצעד השירים מתחת להוט 100 התברג השיר במקום ה-19, תוך שזכה להצלחה נאה במצעדי הבילבורד ככלל. במצעד קנדה הוט 100 הצליח להתברג במקום ה-84, מבלי שיצא במדינה כסינגל. איגוד תעשיית ההקלטות האמריקאי העניק לשיר את תואר הפלטינה, על מכירות של למעלה ממיליון עותקים במדינה. כמה שנים לצאתו, הועלה לרשת הזרמת המדיה ספוטיפיי, תוך שהצליח לצבור שם למעלה מ-40 מיליון השמעות. כלפי השיר הופנו ביקורות חיוביות, תוך שברולינג סטון הוא דורג במקום ה-55 ברשימת "כל 206 השירים של טיילור סוויפט, לפי דירוג". סיבוב ההופעות של סוויפט, The Eras Tour, החל במרץ 2023 ובכל מופע סוויפט ביצעה שני שירי הפתעה. שירי הפתעה אלו מבוצעים במהלך מיני סט אקוסטי ואינם חוזרים על עצמם לאורך סיבוב ההופעות, למעט במקרה של טעויות במהלך הופעות. סוויפט הביעה את כוונתה לנגן שירים שונים בכל ערב כדי לספק חוויות ייחודיות למעריצים. "This Love" בוצע בשדה פיננסי של לינקולן בפילדלפיה, פנסילבניה, ב-13 במאי 2023. "This Love (Taylor's Version)" (בעברית: "האהבה הזו (גרסתה של טיילור)") היא הגרסה שהוקלטה מחדש של "This Love" של הזמרת-יוצרת האמריקאית טיילור סוויפט. הגרסה יצאה לאור ב-6 במאי 2022 על ידי חברת התקליטים ריפבליק רקורדס. היא נכתבה על ידי סוויפט והופקה על ידי כריסטופר רו וסוויפט. בעקבות המחלוקת עם ביג משין רקורדס בשנת 2019 בנוגע לזכויות על המאסטרס של ששת אלבומי האולפן הראשונים שלה, כולל 1989, הודיעה סוויפט על מטרתה להקליט מחדש כל אחד מהאלבומים הללו. קטע מ-"This Love (Taylor's Version)" הושמע בטריילר לסדרת הטלוויזיה של פריים וידאו משנת 2022, "הקיץ שבו הפכתי ליפה", שיצא ב-5 במאי 2022. זמן קצר לאחר הפצתו של הטריילר ברחבי העולם, סוויפט פרסמה פוסטים בחשבונות המדיה החברתית שלה, והכריזה על תאריך היציאה של השיר ב-6 במאי. זמן קצר לאחר מכן, סחורה ומרצ'נדייז בהשראת 1989 והאלבום של סוויפט Speak Now‏ (2010) הופצו, כאשר בין המוצרים הופץ הסינגל הדיגיטלי של "This Love (Taylor's Version)". אבי ג'ונס מ-Consequence כותבת, "This Love (Taylor's Version)" לוקח את גרסת 2014 "מסינת'פופ לטיול קולנועי, המתאים למונטאז' התבגרות מלא בזיקוקים, נשיקות ראשונות, ו הליכות ארוכות על החוף". בהמשך לכך, תומאס מייר וקאר בוזה מרולינג סטון מציינים לשבח את השיפור הקולי של סוויפט מגרסת 2014, כשהם מתארים את קולה ככזה "המצליח לזרוח ביחס לזה שניתן לשמוע בגרסה הישנה". בהמשך, הוסיפו השניים כי סוויפט "חזקה יותר ושופעת יותר" בגרסה שהוקלטה מחדש. הורדה דיגיטלית וסטרימינג "This Love (Taylor's Version)" –‏ 4:10 "Wildest Dreams (Taylor's Version)" –‏ 3:40 הקרדיטים לקוחים מטיידל. מידע על היצירה "This Love" באתר מיוזיק בריינז מידע על הסינגל "This Love" באתר מיוזיק בריינז מידע על השיר "This Love" באתר AllMusic מילות השיר "This Love" באתר Genius סרטון השיר "This Love" באתר יוטיוב מידע על הרצועה "This Love" באתר ספוטיפיי Taylor Swift – This Love (באנגלית), נבדק ב-2020-10-24 Taylor Swift - "1989" (Deluxe) Track by Track Review, The Perfect Tempo (באנגלית אמריקאית) Eliza Thompson, Taylor Swift's 1989: A Track-by-Track Review, Cosmopolitan, ‏2014-10-27 (באנגלית אמריקאית) PopCrush, PopCrush (באנגלית) 1989: The Songs, Taylor Swift Switzerland (באנגלית) The last time I wrote a poem that ended up being a song, I was writing in my journal and I was writing about something that had happened in my life - it was about a year ago - and I just wrote this really really short poem, it said "This love is good / this love is bad / this love is alive back from the dead / these hands had to let it go free / and this love came back to me" and I just wrote it down and closed the book and put it back on my night stand [and I was like "meh that was fun, short little poem" and then all of a sudden in my head I just started hearing this melody happen and then I realised that it was going to be a song], 🎵 this is me trying 🎵 Clear blue water / High tide came and brought you in / And I could go on and on, on and on / And I will / Skies grew darker / Currents swept you out again / And you were just gone and gone, gone and gone, Genius (באנגלית) In silent screams and wildest dreams / I never dreamed of this, Genius (באנגלית) This love is good, this love is bad / This love is alive back from the dead, oh-oh, oh / These hands had to let it go free, and / This love came back to me, oh-oh, oh, Genius (באנגלית) Taylor Swift – Come Back... Be Here (באנגלית), נבדק ב-2020-12-29 This love is good, this love is bad / This love is alive back from the dead, oh-oh, oh / These hands had to let it go free, and / This love came back to me, oh-oh, oh, Genius (באנגלית) Molly Vorwerck, Does absence make the heart grow fonder? Study says yes, USA TODAY (באנגלית אמריקאית) Taylor Swift – We Are Never Ever Getting Back Together (באנגלית), נבדק ב-2020-12-29 Taylor Swift: ‘Once a Relationship is Done, It’s Done’, www.yahoo.com (באנגלית אמריקאית) Taylor Swift – Haunted (באנגלית), נבדק ב-2020-12-29 Taylor Swift – The Way I Loved You (באנגלית), נבדק ב-2020-12-29 Lantern, burning / Flickered in my mind, only you, Genius (באנגלית) But you were still gone, gone, gone, Genius (באנגלית) Taylor Swift – Stay Stay Stay (באנגלית), נבדק ב-2020-12-29 Been losing grip, on sinking ships / You showed up just in time, Genius (באנגלית) Taylor Swift ’1989′ Secret Messages – Find Them Out Here!, Just Jared (באנגלית אמריקאית) Taylor Swift – I Know Places (באנגלית), נבדק ב-2020-12-29 This love left a permanent mark, Genius (באנגלית) Taylor Swift – Lover (באנגלית), נבדק ב-2020-12-29 Taylor Swift – invisible string (באנגלית), נבדק ב-2020-12-29 Taylor Swift – This Love (באנגלית), נבדק ב-2020-12-29 Taylor Swift – Sad Beautiful Tragic (באנגלית), נבדק ב-2020-12-29 Your kiss, my cheek / I watched you leave / Your smile, my ghost / I fell to my knees, Genius (באנגלית) Taylor Swift – How You Get the Girl (באנגלית), נבדק ב-2020-12-29 When you're young, you just run / But you come back to what you need, Genius (באנגלית) Taylor Swift, Billboard Gold & Platinum, RIAA (באנגלית) This Love, נבדק ב-2020-10-24 Rob Sheffield, Rob Sheffield, All 129 of Taylor Swift's Songs, Ranked by Rob Sheffield, Rolling Stone, ‏2021-10-26 (באנגלית אמריקאית) Taylor Swift's 100 album tracks – ranked, The Independent, ‏2020-07-23 (באנגלית) Samantha Wieder, Ryan Schocket, Here Are All Taylor Swift’s Songs— From Debut To Evermore — Ranked, BuzzFeed (באנגלית) Every Taylor Swift song ranked in order of greatness, NME | Music, Film, TV, Gaming & Pop Culture News, ‏2020-09-08 (באנגלית בריטית) All 158 Taylor Swift Songs, Ranked, pastemagazine.com, ‏2020-02-05 (באנגלית) Nate Jones, All 179 Taylor Swift Songs, Ranked, Vulture, ‏2021-01-11 (באנגלית אמריקאית) Ashley Iasimone, All the Surprise Songs Taylor Swift Has Performed on The Eras Tour (So Far), Billboard, ‏2024-07-14 (באנגלית אמריקאית) Gold & Platinum, RIAA (באנגלית) Taylor Swift Releases "This Love (Taylor's Version)": Stream, web.archive.org, ‏2022-05-06 Rania Aniftos, Rania Aniftos, Taylor Swift Unveils ‘This Love (Taylor’s Version)’: Stream It Now, Billboard, ‏2022-05-06 (באנגלית אמריקאית) Taylor Swift Teases ‘This Love (Taylor’s Version) – Billboard, web.archive.org, ‏2022-05-05 Taylor Swift Debuts 'This Love (Taylor's Version)' in Series Trailer - Variety, web.archive.org, ‏2022-05-05 Taylor Swift Drops ‘The Old Taylor’ Merch Line for ‘1989,’ ‘Speak Now’ – Billboard, web.archive.org, ‏2022-05-05 Taylor Swift Releases "This Love (Taylor's Version)": Stream, web.archive.org, ‏2022-05-06 Listen to a Snippet of Taylor Swift's 'This Love' Re-Record - Rolling Stone, web.archive.org, ‏2022-05-05 This Love (Taylor’s Version) - Single by Taylor Swift on Apple Music, web.archive.org, ‏2022-05-06 TIDAL, web.archive.org, ‏2022-05-06 Billboard Global 200, בילבורד, ‏11 בנובמבר 2023 (באנגלית אמריקאית) Billboard Hot 100™, בילבורד, ‏11 בנובמבר 2023 (באנגלית אמריקאית) Billboard Global Excl. US, בילבורד, ‏11 בנובמבר 2023 (באנגלית אמריקאית) Hot Rock & Alternative Songs, בילבורד, ‏11 בנובמבר 2023 (באנגלית אמריקאית)